চিলড্রেন অফ দ্য স্টারস

চিলড্রেন অফ দ্য স্টারস হল ২০০৭ সালের একটি তথ্যচিত্র () যেটি গণপ্রজাতন্ত্রী চীনে অটিস্টিক শিশুদের ওপর নির্মিত। এটি প্রযোজনা করেছেন আলেকজান্ডার হাস এবং পরিচালনা করেছেন রব অ্যাসপে। শিরোনামটি  () অভিব্যক্তির একটি ইংরেজি অনুবাদ, এটি তাইওয়ানে অটিস্টিক শিশুদের বর্ণনা করার জন্য ব্যবহৃত একটি বাক্যাংশ।Beijing Stars and Rain (2007). About Us . Accessed 9 September 2010. [ আরও ভালো উৎস প্রয়োজন ]

এই তথ্যচিত্রটি বেইজিং স্টারস অ্যাণ্ড রেইন টিচিং ইনস্টিটিউটের (北京星星雨教育研究所) ওপর আলোকপাত করে নির্মিত। ১৯৯৩ সালে তিয়ান হুইপিং এটির প্রতিষ্ঠা করেছিলেন। ১৯৯২ সালে তিনি সিছুয়ানের ছুংছিং থেকে বেইজিং ভ্রমণ করেছিলেন, দূরত্বের নিরিখে এটি ১৪৬০ কিমি, অথবা ৯০৭ মাইল। তিনি নিজের অটিস্টিক সন্তানের জন্য সাহায্য খুঁজতে বার হয়েছিলেন কিন্তু কোন দিশা দেখতে পাননি।Jocelyn, Ed & Wu, Runmei. (2009). To Catch a Falling Star . China Business World. Interview with Tian Huiping. Accessed 9 September 2010. তিনি এক বছর পর ফিরে এসে স্কুলটি শুরু করেন। শুধুমাত্র দাতব্য অনুদানের মাধ্যমে অর্থায়ন করা, বেইজিং স্টারস অ্যাণ্ড রেইন স্কুল ছিল চীনের প্রথম বেসরকারি শিক্ষা প্রতিষ্ঠান যেটি অটিস্টিক শিশুদের পরিষেবা দেওয়ার জন্য নিবেদিত।Field, Brian (2010). . Autism Support Network. Accessed 9 September 2010. সন্তানের আচরণগত প্রকৌশল বিশ্লেষণের ওপর ভিত্তি করে পরিবারের জন্য এটি ১১ সপ্তাহের একটি শিক্ষামূলক পাঠ্যক্রম প্রদান করে।

এই তথ্যচিত্রটি পাঁচ বছর বয়সী ফেং জিয়া ওয়েইয়ের অগ্রগতি এবং তার বাবা-মা, ফেং লেই এবং হাও ইউ চুনের ওপর ভিত্তি করে তৈরি। তারা তাদের ছেলেকে স্কুলে ভর্তি করার জন্য সমগ্র চীন জুড়ে ভ্রমণ করেছিলেন। তারা নিজেদেদের সম্প্রদায়ের মধ্যে এই সন্তানকে নিয়ে সমস্যার সম্মুখীন হয়েছিলেন — অটিস্টিক শিশুদের পরিষেবা দেওয়ার জন্য কোন স্কুল বা সুযোগ-সুবিধা ছিলনা, সরকারি সাহায্য বা অনুদানের কোনও নেটওয়ার্ক ছিলনা, প্রতিবেশীদের সঙ্গে দূরত্ব তৈরি হচ্ছিল এবং তাদের চাকরি চলে গিয়েছিল।The Film:Long Synopsis. Official website of "Children of the Stars". Accessed 9 September 2010. এই স্কুলে আসার আগে তারা সম্পূর্ণ পরিবার নিয়ে আত্মহত্যা করার কথা ভেবেছিলেন — স্কুলের প্রতিষ্ঠাতা তিয়ান হুইপিং বহু বছর আগে একইরকম ভেবেছিলেন।

চীনে অটিস্টিক শিশুদের জন্য জনস্বাস্থ্য পরিষেবা প্রায় নেই বললেই চলে, তিয়ান হুইপিং এটির ব্যাখ্যা করে বলেছেন:অটিস্টিক শিশুদের বাবা-মায়েরা সমাজের কাছ থেকে কোনও সাহায্য আশা করতে পারেন না। এটি কেবল আর্থিক সাহায্যের প্রশ্ন নয়; তারা বিশেষ ধরণের সাহায্যও পান না... ৯৮ শতাংশেরও বেশি অটিস্টিক শিশুকে বাড়িতে থাকতে হয় কারণ তারা খুব উচ্চ-কার্যক্ষম হলেও কিন্ডারগার্টেন তাদের প্রত্যাখ্যান করে – অটিস্টিক শিশুদের সামাজিক দক্ষতা খুব কম থাকে। স্কুলে যাওয়া তাদের পক্ষে একটি স্বপ্ন।এই স্কুলে আসার সময়, জিয়া ওয়েই হিংস্র এবং অসহযোগী ছিল। সে কথা বলতে পারত না এবং নিজের বাবা-মাকে ভালো করে চিনতেও পারত না, বাবা-মাকে সে প্রায়ই কামড়ে দিত এবং আঘাত করত:অনেক পরিবার এখানে ভর্তির জন্য ২ বছর ধরে অপেক্ষা করত এবং প্রায়শই হতাশ অবস্থায় এখানে এসে পৌঁছোত। তারা নিজেদের সন্তানদের সাথে কথাবার্তা চালাতে পারত না বা অটিজমের লক্ষণগুলি বুঝতে পারত না। তারা এই অবস্থার প্রতিকার চাইছিল এবং ভেবেছিল যে এই স্কুলেই অলৌকিক কিছু ঘটনা ঘটে।Asprey, Rob. (2009). Director's statement . Website of the Sprout Film Festival. Accessed 9 September 2010.শিশুকে এই শিক্ষামূলক পাঠ্যক্রমের মাধ্যমে শিক্ষাদানের জন্য সপ্তাহের পর সপ্তাহ অক্লান্ত পরিশ্রমের প্রয়োজন। জিয়া ওয়েইয়ের পারিবারিক সংগ্রাম দেখার প্রথম দিনগুলির বর্ণনা দিয়ে প্রযোজক আলেণ্ডার হাস বলেন: "মাঝে মাঝে আমি নিজেকে বলতাম: 'আচ্ছা, যথেষ্ট হয়েছে; আমি আর সহ্য করতে পারছি না'। আমরা ছবি তোলা বন্ধ করে চলে যেতে চেয়েছিলাম। বাবা-মায়েরা মানসিক পতনের শেষ প্রান্তে পৌঁছে গিয়েছিল বলে মনে হচ্ছিল। কিন্তু ভালোবাসা ও ধৈর্যের প্রবল শক্তি তাদের পেছনে টেনে নিয়েছিল, এবং আমাদেরও তাই হয়েছিল।"Qi, Lin. (2007).  Helping small stars shine. Accessed 9 September 2010. সময়ের সাথে সাথে, জিয়া ওয়েইয়ের পরিবার বেশ কিছু সাফল্য দেখতে শুরু করে এবং প্রশিক্ষণের পরিবেশে বসবাসের প্রথম সুযোগ তাদের আশার আলো দেখায়। কিন্তু, তারা তাদের বন্ধুত্বহীন নিজ শহরে ফিরে যাওয়ার ব্যাপারে ভয় পাচ্ছিল এবং তাদের আশঙ্কা ছিল যে জিয়া ওয়েইয়ের স্পষ্ট অগ্রগতি থাকলেও সেটি তাকে কোন একটি পাবলিক স্কুলে ভর্তি করার জন্য যথেষ্ট হবে না।

লাইব্রেরি জার্নাল-এর ওয়েবসাইটে চিলড্রেন অফ দ্য স্টারসকে একটি "রোমাঞ্চকর তথ্যচিত্র" হিসেবে বর্ণনা করা হয়েছে:[ফেং জিয়া ওয়েইয়ের] বাবা-মা অকপটে  বলেছেন যে সমাজ  অটিজম বোঝে না সেখানে থাকার ক্ষেত্রে তাদের অসুবিধার কথা। জিয়া ওয়েইকে কথাবার্তা বলতে সাহায্য করার জন্য তারা স্কুলের কার্যক্রমটির মাধ্যমে যখন তাকে শান্ত করার চেষ্টা করছিলেন এবং উৎসাহিত করছিলেন, তখন তাদের হতাশা স্পষ্টভাবে ফুটে উঠেছিল। তারপর আমরা সেই মুহূর্তটির সাক্ষী হই যখন জিয়া ওয়েই প্রথমবারের মতো "বাবা" বলে ডাকে। বাবা-মায়ের সাথে সন্তানের এই সংযুক্তি এই হৃদয়গ্রাহী তথ্যচিত্রটিকে দেখার জন্য অসাধারণ করে তোলে।"Library Journal. (2009, April 15). Video  (Reviews). Accessed 9 September 2010.

 পুরস্কার 

 ২০০৮
 যুক্তরাষ্ট্রের ওহাইওর কলম্বাসে কলম্বাস আন্তর্জাতিক চলচ্চিত্র উৎসবে "ক্রিস অ্যাওয়ার্ড"
 ভারতের নতুন দিল্লিতে অনুষ্ঠিত "উই কেয়ার ইন্টারন্যাশনাল ডকুমেন্টারি ফেস্টিভ্যালে" "৬০ মিনিট পর্যন্ত তথ্যচিত্র" বিভাগে পুরস্কার।
 ২০১০
 ক্যালিফোর্নিয়ার বার্কলেতে ২০১০ সালের সুপারফেস্ট আন্তর্জাতিক প্রতিবন্ধী চলচ্চিত্র উৎসবে "এক্সেলেন্স অ্যাওয়ার্ড"।

 মন্তব্য 

 বহিঃসংযোগ 

 চিলড্রেন অফ দ্য স্টারস, চলচ্চিত্রের অফিসিয়াল ওয়েবসাইট


 autismchina.org-এ স্টারস অ্যাণ্ড রেইন স্কুল
 চীনে    (ভিডিও) এএফপি গ্লোবাল নিউজ
 জনসন, ইয়ান (২০০৮)। চীনে, গ্রাস-রুটস গ্রুপগুলি সক্রিয়তার উপর সীমা প্রসারিত করে । ওয়াল স্ট্রিট জার্নাল ।

 অটিজমের চিকিৎসা প্রদানে এনজিওগুলি নেতৃত্ব দেয়

বিষয়শ্রেণী:২০০৭-এর প্রামাণ্য চলচ্চিত্র
বিষয়শ্রেণী:চীনা ভাষার চলচ্চিত্র
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:২০০৭-এর চলচ্চিত্র